एह् गल्ल नेही जे उसलै में मता पढ़ी सकदा हा। उर्दू च बी बड़ी मद्धम गति च मास्टर जी अग्गें बधदे हे ते समझाने दी बजाए घोट्टा लाने उप्पर मता जोर भरदे हे। पर साढ़े हिन्दी दे मास्टर होरे समझाने उप्पर जोर दित्ता। छेमीं जमाता च असें ‘ए-बी-सी’ सिक्खी, पर सतमीं तगर कैट, बैट, रैट तगर गै साढ़ी उन्नति होई। सवाल मता पढ़ी सकने दा नेहा—सवाल हा चानचक्क बेजान ते बेमतलब लीकरें च मतलब ते जान गी सुरकदे दिक्खने दा। मिगी मती समझ नेसी औंदी, पर, मिगी मताह्‌ले कन्ने पैह्‌ली झत्ता च गै प्यार होई गेआ हा। जिसलै मिगी किश समझा नेईं औंदा हा, में रोई पौंदा। पर, कताबै गी हत्था नेहा छोड़दा। कीजे मेरी कोई अन्दरली बोआज आखदी ही—डगर पगड़ी ऐ तां गामजन रोह्—इनें जिल्दें बशकार हीरें थमां कीमती खजाने छप्पे दे न। में कताबा गी अपनी कच्छै हेठ दबाइयै जां हत्था च फड़ियै अति-अर्थपूर्ण ते बालग मसूस करदा हा। काकलें दी खुशबू उप्पर मेरा सिर चकराई जन्दा हा, स्याही दी चमक कन्ने मिगी इश्क हा ते गुन्दा दी पीलतन पर मेरी नजर फिदा ही। छपे दे अक्खरें चा, उन्दी सिद्धी कतारें चा ते उन्दे चा गुप्त, अनबुज्झे सारै चा मिगी अत्यन्त तसकीन ते शांति मिलदी ही।